[{"text_idx": "#000000", "text": "See mo\u0308o\u0308dunud na\u0308dalavahetus oli nii kuradima vahva, et so\u0303nadega siin suurt teha nagu polegi... Ilm oli super, meeskond oli super, seltskond oli super, Viaporin Tuoppi korraldus ja ko\u0303ik see saun ja sadam ja melu oli super \u2013 no mida sa enamat veel oskad purjetamisest tahta..."}, {"text_idx": "#000001", "text": "Eestist la\u0308ks seekord 8 paati osalema, mo\u0303nigi la\u0308ks neljapa\u0308eva o\u0303htul, et hommikul jo\u0303uda. Me Sveaga otsustasime sel aastal reede hommiku kasuks ja ilmselt hea valik oli. Kell 11 startisime ja o\u0303htul 18 kohal. Pa\u0308ike paistis, tuul oli ta\u0308pselt ku\u0308ljelt ja puhus ikka korralikult. Meeskond oli eriline ses mo\u0303ttes, et roolis oli Marek, soodis Hard ja Oliver vo\u0308o\u0308ris. Ta\u0308itsa teistmoodi oli ko\u0303ik igatahes:). Minnes panime spinni ka, kolmandal katsel vist saime u\u0308les. Korra traalisime sellega kalu ja kahel korral ka\u0308is niisama veest la\u0308bi. Poom ei pidanud uusi peenikesi brasse kinni, mastis olnud spinni u\u0308lesto\u0303mbeplokki hoidnud aas murdus (mis ja\u0308lle spinni kukutas) ja u\u0308ldse ko\u0303ik tegemised logisesid nii palju, et eeskujuliku Minni pealt tulnud Mareki ees oli lausa piinlik, et kas meil siin ko\u0303ik ka\u0308ibki sedasi la\u0308bi o\u0303nne ja juhuse u\u0308lesse ja alla:) Hardil oli igatahes avastamist ja harjutamist ja harjumist, et roolis olemise asemel sootide ja muuga sinapeale saada. Dorotheaga koos tulime ja enam-va\u0308ham koos jo\u0303udsime ka Helsingisse, na\u0308od ro\u0303o\u0303msad ja isegi suurt va\u0308ssi polnud. Tegime laevaso\u0308o\u0308ki ja ka\u0308isime kambaga ko\u0303rvalsadamas mu\u0308u\u0308gis olnud folkboot Avanti\u2019t hindamas. Pa\u0308rast veel leidsime u\u0308he sauna, kus pa\u0308evale punkti peale saime."}, {"text_idx": "#000002", "text": "Laupa\u0308eval a\u0308rkasime niipalju hilja, et puksiti meid va\u0308lja sealt kinnipargitud sadamast. Mo\u0303nel polnud enam aega vetsuski ka\u0308ia. Kiire laevapuder sisse, purjed klaariks, mootor ja muu raskem kola kaldale ja merel me olime. Merel saime veel spinni u\u0308lesto\u0303mbe plokki aretada kuidagi otsaga rippuma ja sai pidama. Pa\u0308ike paistis, tuult oli 5-7m/s la\u0308a\u0308nest. Rada oli meie jaoks esmakordselt pa\u0308ripa\u0308eva ja nii me seal stardialas kenasti olime. Isegi spinni to\u0303mbasime korra u\u0308les, et vigasid va\u0308listada ja olimegi valmis. Ilus on seal stardis ikka alati olnud... Stardilalev oli mingi pirakas mitmemastiline, kogu see laht oli erisuguseid puust jahte ta\u0308is ja stardipauku anti mingi riistaga, mis tegi pauku nagu kahurist ja suitsupilvi oli igal paugul taga..."}, {"text_idx": "#000003", "text": "Folkbootide start antakse ikka viimasena. Stardis oli koguni 35 jahti, liin ei olnud liiga pikk... Siiski ko\u0303ik mahtusid kuidagi a\u0308ra, ei ta\u0308heldanud seal ko\u0303va nu\u0308gelemist ega kisa vo\u0303i protestimist ka. See pani isegi imestama. Svea oli enam-va\u0308hem o\u0303igel ajal joonel (ok, mingi 10-15m oli jooneni paugu hetkel). Pa\u0308ris kitsas oli, aga kuidagi sujus ja leidsime sealt augu endale teiste vahelt. Greta ja Vana Arm olid suht meie ees, favoriit Lipla niisamuti meie peal ja veidi ees. Ko\u0303ik oli veel ju ees ja hindasime stardi o\u0303nnestunuks. Kru\u0308ssuots esimesse ma\u0308rki tekitas sellise kambaga minekus veidi o\u0303udu, teades, mis nu\u0308gelemine seal ma\u0308rgis veel tulema hakkab... Esimesel otsal saime juba mitmetest mo\u0308o\u0308da ja lugesime ennast kusagile sinna 10-12 piirimaile. Kuna me esimesel otsal alumised olime ja ma\u0308rgis vasakule halsile pidime pautima, siis pidime paljudele ma\u0308rgis ruumi ja\u0308tma. Et ma\u0308rgis paudiga veel va\u0308ike valearvestuse tegime, siis ha\u0308visime ma\u0308rgivo\u0303tuga nii 4 kohta ja Greta sai ca\u2019 100 meetrit kaugemale. Edasi pikk ots oli minna mitte va\u0308ga pressides ja saime uuesti mo\u0308o\u0308da pa\u0308ris mitmest paadist. Gretale, Vana Armule ja Gunillale ka la\u0308hemale. Tagumistega vahed hakkasid suuremaks venima, eks esimestega ka, aga mitte va\u0308ga hullusti. 4. ma\u0308rgis Ryssa\u0308nsaari juures tegime kasiliku lu\u0308kke, et kohe ma\u0308rgis a\u0308ra ei pautinud, aga otse panime. Esiteks tulid ma\u0308rgis pautijatele karid ette ja teiseks hakkas edasi minnes meile tuul kohe soodsalt po\u0308o\u0308rama seal saare all. Lpuks saare a\u0308a\u0308res pautides oli selge, et Vana Armust, Gunillast ja Gretast olime ees, lisaks muidugi ka mitmest soome paadist. Edenesime. Greta hingas kuklasse nii 5 paadipikkust tagapool. Gunillaga ja teistega tema taga vahe pikenes tasapisi. 5. ma\u0308rgiks Suomenlinna juures palju midagi ei muutunud. Vast a\u0308kki u\u0308hest soome paadist saime veel mo\u0308o\u0308da."}, {"text_idx": "#000004", "text": "Koirakaril oli ja\u0308lle ba\u0308nd ka ikka..."}, {"text_idx": "#000006", "text": "viimne ru\u0308nnak enne spinni lo\u0303hkumist..."}, {"text_idx": "#000007", "text": "Panime foka liblikasse ja o\u0303nneks viimase ma\u0308rgini oligi vaid mo\u0303nisada meetrit ja\u0308a\u0308nud. Ma\u0308rgist finis\u030cisse oli ja\u0308lle selline pigem vabatuuleots ja so\u0303it oli so\u0303idetud. Va\u0308gev ja po\u0303nev oli! Vigu olime teinud aga ikka ha\u0308sti olime ka so\u0303itnud ja 35 paadi hulgast 7. koht vo\u0303tta polegi ko\u0303ige kehvem tulemus:) Eriti arvestades, et meie ette ja\u0308id to\u0303esti vaid kuradima ko\u0303vade kogemustega mehed ja paadid. Enamik neist olid sellised, kes enne so\u0303itu veel va\u0308lja to\u0303stesti ja alt siledaks aeti jne. Vo\u0303ib ainult oletada, mis loomad ja limuskid meil Svea ko\u0303hu all ta\u0308naseks elavad. See u\u0308ks asi, mida me tulevikus ehk muutagi saame;) Sel korral siis esimesed 6 meeskonda said medali ja Svea meeskond oli esimene, kes vo\u0303is vaid nuusutamas ka\u0308ia teiste kaelas rippuvate medalite imelist to\u0303rvalo\u0303hna..."}, {"text_idx": "#000008", "text": "Pa\u0308ike paistis, kell oli alles uskumatult va\u0308he ja arvata vo\u0303ib, et ta\u0308histamiseks ja\u0308i veel pikk aeg sel pa\u0308eval. Muidugi ka\u0308isime regatiga kokku ka\u0308ivas kuulsas Suomenlinna so\u0303java\u0308esaunas, mis ehitati 1904, kus normaalolekus lavale 85 meest mahub ja kus rekordina 180 meest leili on vo\u0303tnud... Mo\u0308la oli seal leiliruumis igatahes nii vali, et mitte so\u0303nakeski aru ei saanud... Kogu see regativa\u0308gi ka\u0308is la\u0308bi sealt koos nii mehed kui naised ja no u\u0308bertore oli. Kesko\u0308o\u0308l veel laulsime Ingridile su\u0308nnipa\u0308evalaulu enne kui mehi kukkuma hakkas:)"}, {"text_idx": "#000009", "text": "Pu\u0308hapa\u0308evane Tallinnasse tagasitulek la\u0308ks ka imeliselt. Marekile olid roolis juured alla kasvanud ja Oliver ning Hard magasid ja logelesid vaheldumisi. Suht teravas tuules ja suure lainega tulime, aga pa\u0308ike ikka paistis ja me ei pidanud 10 h jooksul mitte u\u0308htegi pauti tegema \u2013 nii nagu Helsingis purjed heiskasime, niis nad KJK kais samal halsil maha vo\u0303tsime. Kell oli 9 o\u0303htul... Mo\u0303nus!"}, {"text_idx": "#000010", "text": "P.S. Tagasiteel muidugi jahmatas meid Aegna saare juures madalikul lebav Blue Sirius... Loodame, et o\u0303nnestub asjaosalistel ikkagi veel pa\u0308a\u0308sta see ajalooline kahemastiline purjejaht sealt kividelt... Delfi kommentaar"}, {"text_idx": "#000012", "text": "Folkboodid selgitasid ta\u0308navuse Eesti meistri va\u0308lja kolme pa\u0308eva ja u\u0308heksa rajaso\u0303idugaEMV FolkbootideleEJL avamerepurjetamise karikasari folkbootidele 2022Folkbootide Gold CUP 2023 toimub TallinnasFolkbootide 2021. aasta Gold Cupi eel-regamine on avatud"}]